cyanic-selkie/wikianc huggingface dataset:
Resident Evil 5
Resident Evil 5 (kjent i Japan som biohazard 5 (バイオハザード5)) er et videospill i Resident Evil-serien, til PlayStation 3 og Xbox 360. Spillet utgitt og utviklet av Capcom, og kom i salg internasjonalt den 13. mars 2009. Spillet vil også støtte «co-op modus» over Internett, også en «Split-screen co-op modus».
Handling
Handlingen foregår i en del av Afrika, og i hovedrollen har vi Chris Redfield fra det opprinnelige Resident Evil-spillet. Han jobbet for S.T.A.R.S dengang, men har nå blitt en del av BSAA America (forkortelse for «Bioterrorism Security Assessment Alliance») i Resident Evil 5. Han vil bli fulgt av Sheva Alomar som jobber for BSAA Africa. Chris og Shevas oppdrag er å hjelpe Alphateam, og stoppe en terrorist kalt Irwing. De mislykkes i dette da teamet har blitt utslettet av et monster kalt Uroboros. Etter å ha stekt Uroboros møter Chris og Sheva Bravoteamet. Herfra velger Bravoteamet å gå inn, mens Chris og Sheva skal ta Irwing. Da dette slår feil og bare lederen for Bravoteamet overlever, følger Chris og Sheva Irwing ut på åpent hav der de endelig greier å stoppe ham. Før han dør forteller han at de vil finne alle svarene på en øy. På øya gjør de en rekke oppdagelser, og et møte med Chris' fiende Albert Wesker. Han har også tatt Jill Valentine, Chris' tidligere partner, under sin kontroll. Etter et kort møte og en intens kamp, drar Albert Wesker videre på et hangarskip. Etter å ha reddet Jill, drar Chris og Sheva etter, og fjerner Weskers lakei Exelia. Herifra er det bare ett oppdrag igjen for Chris, og det er å drepe Wesker. Etter en lang kamp ender det med at Wesker muterer og dør.
Kontroverser
Trailer for Resident Evil 5 som ble vist fram på E3-messen i 2007 skapte kontroverser. Traileren som viste en hvit mann drepe fiendtlige afrikanere. En redaktør i nyhetsmagasinet Newsweek, N'Gai Croal, hevdet at traileren var preget av typiske rasisme. Den andre traileren som ble vist fram noen måneder senere avslørte en mer blandet etnisk gruppe av fiender. Capcom har uttalt at spillets innhold har ikke blitt på noen måte endret av kritikken, og at de er kun i underholdningsbransjen og lager ikke spill med hemmelig agenda.
Libby-demningen
Demningen regulerer det kunstige reservoaret Koocanusa-sjøen, som er 140 km lang og starter i Britisk Columbia, Canada.
Boeing B-50 Superfortress
Boeing B-50 Superfortress var et amerikansk bombefly fra etterkrigstiden.
Flyet var en videreutvikling av bombeflyet Boeing B-29 Superfortress og hadde opprinnelig betegnelsen B-29D, men var blant annet utstyrt med nye, kraftigere Pratt & Whitney R-4360 stjernemotorer, høyere haleparti og en ny vingestruktur som var både sterkere og lettere. Bare 25% av delene var felles med B-29.
Flyet ble produsert i 371 eksemplarer av Boeing mellom 1947 og 1952 og det ble brukt av USAF Strategic Air Command fra 1948 til 1954. En videreutvikling av flyet som rekognoseringsfly, RB-50, forble i tjeneste frem til 1965. Denne typen fly spilte en viktig rolle i den tidlige fasen av den kalde krigen. En tankfly-variant ble også produsert. Denne fikk betegnelsen KB-50, og utførte oppdrag blant annet under Vietnamkrigen.
I 1949 fløy en B-50 under navnet «Lucky Lady II» jorden rundt non-stop. Dette ble gjennomført ved lufttanking. Kapteinen på flyet som utførte denne bragden var James Gallagher. Flyet tok av fra Carswell Air Force Base i Fort Worth, Texas 26. februar og landet på samme flyplass 2. mars.
Chesterfield County (Sør-Carolina)
Chesterfield County er et fylke i den amerikanske delstaten Sør-Carolina. Det ligger i de nordlige delene av staten og det grenser mot Marlboro County i øst, Darlington County i sørøst, Kershaw County i sørvest og mot Lancaster County i vest. Det har også grense mot delstaten Nord-Carolina i nord.
Chesterfield Countys totale areal er 2 087 km² hvorav 19 km² er vann. I 2000 hadde fylket 42 768 innbyggere og administrasjonssenteret ligger i byen Chesterfield.
Lil Wayne
Dwayne Michael Carter jr. (født 27. september 1982 i New Orleans i Louisiana) er en amerikansk rapper.
Hot Boys debuterte med Get It How U Live! samme år. Lil Wayne fikk sin største suksess med gruppas mestselgende album Guerrilla Warfare, utgitt i 1999.
Selv om hans to neste album, Lights Out (2000) og 500 Degreez (2002), ikke oppnådde tilsvarende salg, økte populariteten i 2004 med albumet Tha Carter som hadde singelen «Go D.J.» Han var og med på gruppa Destiny's Childs singel «Soldier» samme år. I 2005 gav han ut han oppfølgeren til Tha Carter som ganske enkelt het Tha Carter II.
Richard Sheldon
Under OL 1900 i Paris vant Richard Sheldon kulestøt med 14,10 m, 1 meter og 25 cm foran landsmannen Josiah McCracken. Tittelforsvareren Robert Garrett ble nummer tre med 12,35 m.
Lil Wayne
I Am Not a Human Being er Lil Waynes niende album og ble utgitt 27. september 2010. Innspillingen var tidlig i 2010, før Lil Waynes fengselsstraff. Albumet debuterte som nummer 2 på Billboard 200 med 110 000 solgte eksemplarer i sin første uke, bare basert på digitale salg. I Am Not a Human Being inneholder ti sanger, blant annet «Right Above It» med Drake, «I Am Not a Human Being» og «I'm Single».
Krokvannet (Lebesby)
Krokvannet (nordsamisk: Mohkkejávri) er en innsjø i Lebesby kommune i Finnmark. Den er utspring for Adamsfjordelva, og er regulert som magasin for Adamselv kraftverk.
Richard Sheldon
Samme dag, 15. juli, ble også diskosøvelsen arrangert. Her vant ungareren Rudolf Bauer med 36,04 m foran František Janda-Suk med 35,25 m og Richard Sheldon med 34,60 m.
Lil Wayne
I desember 2020 ble Lil Wayne arrestert for ulovlig våpenbesittelse, og risikerte ti års fengsel. Rettssaken var berammet til 28. januar 2021, men 19. januar han ble benådet av president Donald Trump på Trumps siste hele dag som president. Lil Wayne hadde støttet Trump foran presidentvalget i 2020.
Krokvannet (Lebesby)
Vannføringen fra Krokvannet overføres via Gabbatkanalen til Gahpatjávri i Friarfjordvassdraget, og videre via Offervannet og Offervann kraftverk til Store Måsvannet, som er inntaksmagasin for Adamselv kraftverk. Fra vest overføres vann fra elvene Važžejohka og Gáissavuolesjohka til Krokvannet via to tunneler og en kort kanal. Etter oppdemmingen har de tidligere separate innsjøene Muorahisjávri i nord og Márddašjávri i sørøst blitt en del av Krokvann-magasinet.
Glock
Glock Ges.m.b.H. er en våpenprodusent fra Østerrike.
De mest kjente produktene er halvautomatiske pistoler som blant annet brukes av det norske Forsvaret.
1771 Makover
1771 Makover er en hovedbelteasteroide. Den ble oppdaget 24. januar 1968 av Ljudmila Ivanovna Tsjernykh ved Krim-observatoriet i Nauchnij.
Glock
Det er kunngjort at norsk politi fra 2023 vil benytte seg av Glock-tjenestevåpen.
Historie
Ingeniøren Gaston Glock startet selskapet i Deutsch-Wagram i 1963 med å lage gardinstenger. I 1970-årene begynte firmaet å legge om til å produsere innenfor våpenindustrien, med produksjon av maskingeværbelter, øvelseshåndgranater, plastmagasiner, feltkniver og feltspader for den østerrikske hæren.
Kniver
Glock produserer 2 typer feltkniver, modell 78 og modell 81, sistnevnte har et 9.75 cm sagblad. Knivene har et spesielt herdet alloy-steel knivblad med sort belegg som beskytter mot rust og hindrer lysrefleksjoner. De har antislipp polymerskjefte med fingerbeskyttelse i stål for perfekt håndbruk. Sliren er støtsikker i polymer med autosikring og enhånds frigjøring for hurtig trekk. Passer belter opp til 5,7 cm. Spesifikasjoner
Pistoler
En utfordring med første og andre generasjons Glock 17 var at rammestykkene ikke var nummerert og at de ble solgt uten registrering av daværende importør.
Glock-pistolene er verdenskjent for sin ekstreme motstand mot ytre påvirkning, og de har derfor og på grunn av lav pris blitt valgt som tjenestepistoler verden over. I 2003 introduserte Glock sin første pistolmodell i en ny serie i eget kaliber .45 GAP (.45 Glock AUTO PISTOL)
USA
I juli 1985 sender Glock en Glock 17 til BATF (Byrået for alkohol, tobakk og skytevåpen) i USA for godkjenning, og i november opprettes Glock Inc (USA). Året etter, 1986, blir Glock godkjent som importør, og G17 ble godkjent for import. Glock Smyrna i Georgia (USA) er på plass, og de første pistolene ankommer USA. I 1990 bygger Glock en ny ny fabrikk i Smyrna for sammensetting og testing av pistoler. I 2003 ligger gjennomsnittet på import og sammensetting av pistoler på 270.000 pistoler i året. Over 88% av amerikanske politietater brukte i 2005 pistoler fra Glock.
Pistolmodeller
Rammestørrelser
Følgende modeller finnes (2008)
Myter
En myte om Glock-pistoler er at de ikke kan ses på røntgen, for eksempel på flyplasser, men dette er ikke tilfelle. En ting som er riktig er at en kan skyte med Glock under vann. Det anbefales å skifte ut to rimelige små plastdeler (spring-cups) da de slipper vann inn i tennålkanalen kontra de vanlige som ikke gjør det. Disse plastdelene er kun tilgjengelige for pistoler i 9x19 mm.
Luke Haines
Luke Haines (født 7. oktober 1967) er en engelsk musiker som har gitt ut musikk under flere navn, blant annet The Auteurs og Black Box Recorder.
Ernst II Ludwig av Sachsen-Gotha-Altenburg
Ernst II Ludwig av Sachsen-Gotha-Altenburg (født 30. januar 1745 i Gotha, død 20. april 1804 i Gotha) var den tredje sønnen av hertug Fredrik III av Saxen-Gotha-Altenburg og Luise Dorothea av Sachsen-Meiningen. Etter at hans eldre bror Fredrik døde i 1756, ble han arving til hertugtittelen til det ernestinske hertugdømmet Sachsen-Gotha-Altenburg, som tilhørte huset Wettin. Denne stillingen hadde han fra 1772 frem til sin død i 1804.
Luke Haines
Historie
Haines dannet flere band da han gikk på skolen. På college ble han med i The Servants som spilte inn to album, men ikke solgte spesielt godt. Det var først da Haines dannet The Auteurs sammen med kjæresten Alice Readman fra The Servants og Glenn Collins i 1990 at han begynte å oppnå en grad av suksess.
De holdt jevnlige konserter i London-området, og etter en NME-sponset spillejobb ble plateselskapet Hut Records oppmerksom på bandet. De slapp sin første singel, «Showgirl», i 1992. Debutalbumet, New Wave kom en måned senere. Haines hevdet senere at det var dette albumet som startet britpop, skjønt han senere viste forakt ovenfor bevegelsen.
Det andre albumet, Now I'm a Cowboy fra 1994, inneholdt «Lenny Valentino» som er en av deres mest kjente spor. På denne tiden turnerte bandet Europa og USA jevnlig, og bygde seg opp et rykte som et av de beste britiske bandene.
Da bandet så ut til å skulle bryte igjennom til «hovedstrømmen» (som andre britiske band som Oasis og Blur gjorde på den tiden), knakk Haines begge anklene, noe som førte til at det meste av Europa-turneen i 1994 ble avlyst. Han hevdet først at han hoppet ned fra en 4,5 meter høy vegg for å bli ferdig med turneen og innkassere forsikringspengene, men senere, i coveret til Das Capital, benektet han at det skjedde med vilje, og skrev at «jeg bare drakk for mye vin og datt ned. Slikt skjer.» Mesteparten av 1995 tilbrakte han i rullestol, og skrev de svært forskjellige sangene som skulle bli Auteurs’ tredje album, After Murder Park. Dette var enda goldere og mer introspektivt enn de tidligere albumene, og like engelsk som hans tidligere arbeide, men viste helt andre påvirkninger: rolig folk fra Richard Thompson, aggresjon fra My Bloody Valentine, eksperimentalisme fra Wire, og de skarpe tekstene fra The Fall. Det ble spilt inn i Abbey Road Studios på høyden av britpop, og var ironisk nok et monumentalt antibritpop-album.
The Auteurs spilte inn en sesjon for John Peel den 20. februar 1996.
På dette tidspunktet, lagde Haines et soloprosjekt som han kalte Baader Meinhof, oppkalt etter terroristgruppen Baader Meinhof. Haines slapp ett album under dette navnet i 1996. Lyden var lik The Auteurs, men mer spartansk probusert og med elementer av funk og electronica.
Etter dette oppløste Haines the Auteurs, bare for å bringe dem sammen igjen for deres fjerde album, How I Learned to Love the Bootboys. Dette albumet er elektronisk, men fører også videre poppen fra de første to albumene. På den andre siden er tekstene mer i stil med After Murder Park. Fra dette punktet av, ble The Auteurs et navn som Haines brukte på alle musikere som han valgte å bringe sammen for spesifikke prosjekter.
Etter dette albumet, lagde Haines et annet sideprosjekt med John Moore (tidligere fra The Jesus and Mary Chain) og Sarah Nixey: Black Box Recorder. Med en lyd som var klart influert av trip-hop og den ambiente lyden av franske band som Air, probuserte de tre kommersielt vellykkede album, England Made Me, The Facts of Life, og Passionoia. Det er også en B-side-samling, The Worst of Black Box Recorder. The Facts of Life ble også en singel som har vært Haines’ største suksess hittil.
Haines har også begynt å lage filmmusikk. Han har laget musikk for Christie Malry's Own Double Entry, en britisk film basert på romanen av B.S. Johnson.
Et nytt album, Off My Rocker at the Art School Bop, ble sluppet i oktober 2006.
Torpshammar
Torpshammar er et tettsted i Ånge kommune i Västernorrlands län i landskapet Medelpad i Sverige. I 2010 hadde tettstedet 444 innbyggere.
John Theodor Lund
John Theodor Lund (født 9. oktober 1842 i Bergen, død 8. januar 1913 i Bergen) var en norsk kjøpmann og politiker (Venstre).
Lund var medlem i Den norske Nobelkomite 1897–1901 og Det norske Stortings Nobelkomite 1901–1913. Fra 1896 var han bestyrer av Norges Bank sin avdeling i Bergen og tollskriver i Bergen 1898–1913. Han var også formann i 17. mai-komiteen i Bergen 1876–1913, utenom årene på Stortinget. John Lunds plass i Bergen er oppkalt etter ham.
Familie og tidlig karriere
Lund startet 25 år gammel i 1867 en agentur- og kommisjonsforretning som snart ble en av Bergens største. Sammen med P. G. Halvorsen startet Lund «Kulforretningen af 1871» og var medeier i Halvorsens dampskipsflåte.
Politiker i og for Bergen
Lund var sentral i organiseringen av partiet Venstre og ble innvalgt i formannskapet i Bergen 1879, var ordfører 1888–1890 og satt 30 år i representantskapet.
Lund satt i direksjonen for Vestmannalaget og delte trolig interesse med sin svoger, forfatteren Kristofer Janson. Han stiftet Bergen og Hordaland Skogselskap, var medstifter av Bergen Kunstmuseums Venner 1908, var styremedlem i Det Bergenske Dampskibsselskab, Den Nationale Scene og Ole Bull-fondet til oppførelsen av Ole Bull-monumentet av Stephan Sinding på Ole Bulls plass i 1901. Lund sto også i spissen for innsamlingene til gjenåpning av Den nationale Scene i 1876.
Storting, unionsmotstand og stemmerett
Som medlem av Budsjet,- protokol, og jernbanekomitéene på stortinget 1882–1900 kjempet Lund igjennom fast dampskipforbindelse med England, fikk lagt Fiskeribestyrelsen til Bergen og nedla et omfattende arbeid for opprettelsen av Nordlands og Vestlandets telegraf- og telefonnett. Sammen med Christian Michelsen kjempet han frem vedtaket om å bygge Bergensbanen over høyfjellet. Lund fremla i 1892 forslaget til uttalelse fra Stortinget på vegne av 10 stortingsmenn i Venstre som krevde norske konsulater i utlandet. Konsulatsaken ble senere sentral i unionsoppløsningen 1905.
Lund agiterte for allmenn stemmerett og holdt 5. juni 1890 ett av mange glødende innlegg for kvinners stemmerett i Stortinget: «det er nu ikke nogen særdeles Høimodighed, man viser Kvinden, naar man skjenker hende Stemmeret; det er kun en liden Afbetaling paa de mange Forsyndelser, som Nutid og Fortid har gjort sig skyldig imod hende.» Først i 1901 fikk bemidlede kvinner stemmerett i Norge, i 1913 alle.
Fredssaken og Den interparlamentariske union
Lund regnes som en av norsk fredspolitikks foregangsmenn. Han tok initiativ til Norges selvstendige deltagelse ved de fremvoksende internasjonale fredskongresser og var fra 1890 Norges utsending ved de interparlamentariske fredskonferanser 1890–1900 og deltok som æresmedlem av Det faste råd for Den interparlamentariske union 1900–1912.
I 1899 var han arrangør og president for den interparlamentariske freds- og voldgiftskonferansen i Kristiania, samme år som unionens arbeide munnet ut i opprettelsen av Den faste voldgiftsdomstolen for bilaterale voldgiftsavtaler (Haag-konvensjonen).
Konferansen var den første som møtte i en nasjonalforsamling. Lund var første delegat som leverte beretning til eget parlament etter forhandlingene. Det regnes også som Lunds fortjeneste at Norge ble det første land som støttet Det internasjonale fredsbyrå i Bern av 1891 og sine delegasjoner til konferansene økonomisk.
Lund var ivrig pådriver for avklaring av Norges stilling i unionen med Sverige, ikke minst i møtene med parlamentarikere fra Europa og Nord-Amerika. Han publiserte foredrag og artikler i europeiske aviser; slik som «Über die staatsrechtliche Stellung Norwegens in der Union Schweden» i tidsskriftet Italie 1891 og åpnet den interparlamentariske konferansen i Brüssel i 1895 med et foredrag om unionskonfliktene mellom Sverige og Norge.
I samme ærend forfattet han Norges historie, en innføring i Norges historie, utgitt på fransk, tysk og engelsk, til tross for sterk motstand fra den svenske regjering, for at politikere i Europa skulle få bedre forståelse av Norges forhold til Sverige, historie og statsrettslige stilling før unionsoppløsningen. Boken ble en tid trykket av Cooks reisebyrå som supplement til reisehåndboken til Skandinavia.
Posisjonen Norge fikk i fredsarbeidet i 1890-årene var utslagsgivende for at Alfred Nobel testamenterte fredsprismidlene til Det norske Storting. Ved opprettelsen av Det norske Stortings Nobelkomite 1897 sto Lund fast på prinsippet om at kun nordmenn skulle sitte i komitéen. Han var selv medlem, viseformann i Den norske Nobelkomite og fullmektig i Nobelstiftelsen til sin død og ble ved 5 anledninger nominert fra flere land til fredsprisen.
Fredsprisen gikk de første årene til representanter for det internasjonale fredsarbeidet Røde kors, Det internasjonale fredsbyrå, Den interparlamentariske union og som første kvinne baronesse Bertha von Suttner, for hennes livslange fredsarbeid og romanen og tidsskriftet med samme tittel: Ned med våpnene. I nobelforedraget nevner hun John Lund og fremhever Norge som det første landet som støttet fredsarbeidet og delegasjoner til unionen økonomisk med statlige midler.
17. mai-komitéen i Bergen
Lund var formann i 17. mai-komitéen i Bergen fra 1876 til sin død i 1913, unntatt årene på Stortinget. Han ble kjent for ordene «Atter er dagen opprunden» og regnes som opphav til mange av tradisjonene ved feiringen av grunnlovsdagen i Bergen. Han arbeidet også for at dagen ble allmenn fridag, slik at alle kunne feire den.
I Lunds formannsperiode startet tradisjoner som Vikingskipet 1889 som talerstol, først som «Drageskibet» på Engen, senere «Vikingskibet» på Festplassen. Tematiske og historiske opptog var hans hjertesak samt bruk av rene norske flagg uten unionsmerket. Finansieringen av arrangementene fikk et oppsving, med kraftige adresser i Bergens Tidende der de velhavende anmodes om å gi mer til feiringen, ettersom «Samfundet ved slige Leiligheder maa have Lov til at trække større Vexler paa den riges end paa den fattiges Borgersind» og viser til at det er fordi de rike må huske på at det er Grunnloven som sikrer dem retten til fri handel. Fast opptrykk og salg av offisielt program med et bredt spekter av tidens populære og nye nasjonalsanger utgjorde økende inntekter til feiringen.
Lund og 17. maikomitéen i Bergen arrangerte i 1880 Ole Bulls begravelse, den største i Norge i sin tid. Stephan Sindings Ole Bull-monument på Ole Bulls plass i Bergen ble også reist av 17. maikomitéen i Bergen på Lunds initiativ. Ved avdukingen 17. mai 1901 overrakte Ole Bulls enke og datter et norsk flagg påsydd «JOHN LUND Til Minde om OLE BULL», senere omtalt som Ole Bull-fanen. Denne bæres fortsatt av 17. maikomitéen i Bergen fremst i Hovedprosesjonen på nasjonaldagen.
Bortgang og ettermæle
John Lund døde 8. januar 1913. Gravfølget passerte hans hjem på vei til Møllendal gravplass hvor han ligger begravet. Blant talerne ved båren var statsminister Wollert Konow: «John Lund var en av de mest arbeidsomme i det organiserte fredsarbeidet [...] ''I hans karakter var der flere fulltonende strenger og en streng var hans usvikelige tro på at fredsarbeidet skulle gagne. Med sterke følelser stod han fremst i striden for den retten som små nasjoner har til å leve. Ut fra det synspunktet staket Lund opp Norges rett til en verdig selvstendighet i Europa. Velsignet være minnet om denne fredsglade mannen med sin varme fedrelandskjærlighet og sin ideelle samfunnsfølelse.»''
I det offisielle 17. maiprogrammet 1913 finner man følgende minnedikt til John Lund:
Dit Haab var rettet og din Tro,
du elsket Frihetsdagens Faner,
naar Solskinn mod vor Glæde lo.
Du elsket Vaaren, naar det grodde
paa Evnen hos vort Folk du trodde,
Naar Frihedsdagens jubel strømmer,
og Glæden lever paa hver Mund,
mens Somren i sin Vorden drømmer,
da vil vi mindes dig, John Lund. ''
I 1921 og 1922 ble det laget 17. mai-medaljer i forgylt bronse med John Lunds portrett.
Morgenprosesjonen under 17. mai-feiringen i Bergen ble etablert i 1892 og stanser fortsatt ved Lunds hus på John Lunds plass, hvor et tre ganger tre «Hurra for John Lund» utropes, siden 1913 med kransnedleggelse til hans minne og Bergenssangen. En bauta med minneplakett ble reist på plassen i 1990-årene. Denne er siden borte, og plaketten montert på SV-fakultetets vegg (Universitetet i Bergen) samme sted.
Ionisering
Ionisering eller ionisasjon er en prosess der et atom eller et molekyl omdannes til ioner. Kjemisk er det to måter dette kan skje på: oksidasjon (avgir elektroner) og reduksjon (tar opp elektroner). Dette vil resultere i en endring av den elektriske ladningen i atomet eller molekylet som oftest innebærer en overgang fra nøytralitet (positive og negative ladninger utjevner hverandre) til å bli et ion.
John Theodor Lund
Utmerkelser
I 1899 ble Lund utnevnt til ridder av 1. klasse av St. Olavs Orden «for statsborgerlig Fortjeneste». Han var også ridder av Italias kroneorden.
Ionisering
Ioniserende stråling vekselvirker med materie og danner ioner. Energien som trengs for å danne et ionepar i luft, er 33,97 eV.
Robert Korzeniowski
Robert Marek Korzeniowski (født 30. juli 1968 i Lubaczów) er en polsk friidrettsutøver.
Under OL 1996 i Atlanta tok han gull på 50 km kappgang, og under OL 2000 i Sydney vant han distansene over både 20 og 50 km, og ble dermed den første utøveren som har vunnet begge disse øvelsene i de samme lekene. Under OL 2004 i Athen vant han igjen 50 km, og er dermed den første kappgjengeren som har tatt gull i tre OL på rad.
I tillegg ble han verdensmester på 50 km kappgang i 1997, 2001 og 2003. Under VM 2003 i Paris satte han ny verdensrekord på 50 km med tiden 3 timer 36 minutter og 3 sekunder. Denne rekorden ble 2. desember 2006 forbedret med 16 sekunder av australieren Nathan Deakes.
Denizli (provins)
Denizli er en av Tyrkias 81 provinser. Provinsens areal er 11 868 km². Administrasjonssenteret ligger i byen Denizli.
Provinsen ligger sørvest i Tyrkia og grenser til provinsene Manisa og Uşak i nord, Afyonkarahisar og Burdur i øst, Muğla i sør og til Aydın i vest.
Distrikter
Provinsen Denizli består av sytten distrikter:
Taiwans nasjonale universitet
Taiwans nasjonale universitet (NTU; Tradisjonell kinesisk: 國立臺灣大學; Tongyong Pinyin:Guólì Táiwān Dàsyué; Zhuyin: ㄍㄨㄛˊ ㄌㄧˋ ㄊㄞˊ ㄨㄢ ㄉㄚˋ ㄒㄩㄝˊ; kort Táidà) er et statlig og nasjonalt universitet i Taipei i Taiwan. Universitetet har omtrent 29 000 studenter (2008).
Taiwans nasjonale universitet nedstammer fra Taihoku keiserlige universitet, grunnlagt i 1928 da Taiwan var japansk; det var en av Japans ni keiserlige høyskoler. Navneskiftet fant sted da japanerne måtte returnere Taiwan til kinesisk styre i 1945.
Kjente alumner er presidenterne Tsai Ing-wen, Ma Ying-jeou, Chen Shui-bian og Lee Teng-hui, samt Nobelpristageren i kjemi Yuan T. Lee.
Hildeborg Juvet Hugdal
Hildeborg Juvet Hugdal (født 5. juli 1983 i Sauda) er en norsk styrkeløfter, som løfter for Sauda IL. Hun har vært aktiv styrkeløfter siden 1998 og er på landslaget i styrkeløft.
Hennes beste internasjonale plasseringer inkluderer 1.-plass i klasse +90 kg under VM i 2006, 1.-plass i klasse +84 kg under EM i 2013 og 2014, og 1.-plass i klasse +84 kg under EM i benkpress i 2013. VM-sølv styrkeløft Stavanger 2013, VM-bronse styrkeløft og gull benkpress 2014, VM 2xgull benkpress 2016, EM-gull 2019 i styrkeløft og benkpress, VM-bronse 2019
Hennes personlige rekorder er:
227 kg i benkpress er også gjeldende verdensrekord i vektklasse +84 kg (tidligere +90kg).
Til daglig arbeider hun som lærer på Risvoll skole Sauda kommune.
Venancio Flores
Offiser
Flores var general i den uruguayanske arméens offisersstab da han sammen med Juan Antonio Lavalleja og José Fructuoso Rivera styrtet president Juan Francisco Giró (Blanco) i et militærkupp den 25. september 1853.
Første presidentperiode
De dannet deretter en overgangsregjering der presidentposten ble delt mellom de tre, og Coloradopartiet ble gjort statsbærende. Flores tiltrådte imidlertid som president allerede i mars 1854 ettersom både Lavalleja og Rivera var gått bort.
Eksil, kamp om makten
I 1863 innledet han med støtte fra Brasil og Argentina et opprør mot Uruguays regjering, som nå var helt dominert av Blancopartiet. Opprøret er kjent som den uruguayanske krig. I 1865 inntok Flores Montevideo med sine styrker og styrtet presidenten Bernardo Prudencio Berro.
Andre presidensperiode
Dette ble startskuddet til trippelalliansekrigen, den blodigste militære konflikt i Sør-Amerikas historie. I krigen sluttet Flores seg til alliansens side og deltok personlig i stridighetene. Han ledet alliansens styrker i slaget ved Jataí i 1865 der Paraguays avansement mot Montevideo ble stanset. Flores andre periode som president kom helt til å bli preget av krigen og et hardt og repressivt styre, noe som gjorde at misnøyen mot ham vokste i hans eget parti. Han gik frivillig av i 1868 ved ikke å stille opp til nyvalg.
Flores' død
Flores' diktatur ble avsluttet etter hans avgang fra presidentembetet den 15. februar 1868, men ikke før han hadde slått ned et militæropprør av hans sønner Fortunato og Eduardo Flores, de hadde innledet et opprør ettersom de ville at faren skulle fortsette som president. Flores overtalte sønnene sine til å gi seg uten at skudd var løsnet, men militæropprøret var sett som et svakhetstegn av de konservative blanco (hvite) som mente tiden var kommet for et opprør for å ta tilbake makten i landet.
Den 19. februar 1868 ble hestevognen med Flores stoppet av en gruppe uidentifiserte menn på Juncal-gaten i Montevideo, hvor han ble myrdet. Samtidig startet opprøret med et angrep på regjeringspalasset som ble inntatt av blanco-tilhengerne anført av oberst Freire, men regjeringens «Libertad-regiment» gikk til motangrep fra sine brakker. Oberst Freire ble hugget ned av regimentets kommandant, oberst Olave som raskt gjenerobret regjeringspalasset og drev bort blanco-tilhengerne.
Det mislykkede kuppet som begynte med Flores' død, ble avsluttet med henrettelsene av den tidlige president Bernardo Berro og andre blanco-ledere. Men landet Uruguay ble fremdeles hjemsøkt av pågående borgerkriger mellom konservative og liberale (colorado- røde) som fortsatte uten stans fram til 1904 med mindre midlertidige avbrudd.
Liste over Tsjads statsministre
Dette er en liste over Tsjads statsministre:
Ferdinand av Braunschweig
Ferdinand av Braunschweig-Wolfenbüttel (født 12. januar 1721 i Wolfenbüttel, død 3. juli 1792 i Braunschweig), hertug av Braunschweig-Lüneburg, var en prøyssisk feltmarskalk (1758–1766) som er kjent for sin deltagelse i syvårskrigen.
Som den fjerde sønn av Ferdinand Albert II, greve av Braunschweig-Lüneburg, sluttet han seg til de væpnede prøyssiske styrker som oberst i 1740. Han deltok i slaget ved Mollwitz og slaget ved Chotusitz. Etter at markgrev Wilhelm av Brandenburg ble drept i Praha i 1744, fikk Ferdinand kommandoen over Fredrik II av Preussens Leibgarde-bataljon. Han utmerket seg stort i slaget ved Soor (1745), spesielt i angrepet på en bratt klippe, som ble forsvart av hans eldre bror Ludwig Ernst von Braunschweig-Wolfenbüttel. Ferdinand deltok i den andre schlesiske krig, der han hadde en ledende rolle i invasjonen av Sachsen og Böhmen i 1756 under syvårskrigen. Han deltok i slaget ved Rossbach og ble deretter kommandør over den allierte hæren til kurfyrstedømmet Braunschweig-Lüneburg.
Noxon Rapids-demningen
Noxon Rapids-demningen  er en demning med et vannkraftverk (elvekraftverk) i Clark Fork River, beliggende i Sanders County, delstaten Montana i USA, ikke langt fra grensen til Idaho. Lengre nede i samme elv er den demmet opp av Cabinet Gorge-demningen. Kraftverket har en installert produksjonskapasitet på 510 MW, fordelt på fem turbiner.
James Joyce
James Augustine Aloysius Joyce (født 2. februar 1882 i Dublin, død 13. januar 1941 i Zürich) var en irsk forfatter.
Joyce blir regnet som en av de mest fremtredende forfattere i det tyvende århundre. Han er mest kjent for novellesamlingen Dublinere (1914, med blant annet novellen «De døde») og romanene Portrett av kunstneren som ung mann (1916), Ulysses (1922) og Finnegans Wake (1939). Selv om Joyce tilbrakte det meste av livet utenlands, er særlig forholdet hans til Dublin vesentlig for forfatterskapet. All handling og mye av tematikken i diktningen hans dreier seg om Irland. Han var en av de mest kosmopolitiske engelskspråklige forfatterne i sin generasjon.
Livsløp
James Joyce ble født inn som den eldste av 10 overlevende barn i en relativt velstående katolsk familie i Dublin. Familien ble imidlertid senere ruinert og endte i fattigdom. Joyce tok avstand fra katolisismen som 16-åring og studerte senere engelsk, fransk, italiensk og filosofi ved det katolske universitetet i Dublin. Han dro til Paris i 1903 under påskudd av å skulle studere medisin og naturvitenskap, men dette ble det lite av, og han dro hjem igjen etter få måneder da moren var blitt alvorlig kreftsyk. I løpet av Paris-oppholdet ble han kjent med symbolistisk og realistisk litteratur. Han var svært opptatt av Henrik Ibsen og forsøkte å lære seg dansk(!) for å lese ham på originalspråket.
Han ble i Dublin noen måneder etter at moren døde, og skrapte sammen penger som anmelder, privatlærer og sanger mens han drakk tett. 16. juni 1904 møtte han for første gang Nora Barnackle, som han senere giftet seg med (1931). Joyce skrev denne datoen inn i litteraturhistorien ved å la handlingen i Ulysses foregå i løpet av denne dagen (som nå blir kalt Bloomsday etter hovedpersonen Leopold Bloom). Etter kort tid forlot de begge Irland, for kun å komme tilbake på besøk, og bodde senere hovedsakelig i Trieste, Paris og Zürich. I den første perioden tjente Joyce først og fremst til livets opphold som språklærer, både ved Berlitz-skoler og privat, men han ble også kjent for sin store evne til å låne penger. Senere ble han avhengig av økonomisk støtte, og det var særlig den engelske utgiveren Harriet Shaw Weaver som sørget for at han kunne konsentrere seg fullstendig om å skrive.
Som Ibsen-beundrer kunne ikke Joyce annet enn å nevne Et dukkehjem da han møtte Nora Barnacle, men hun skjønte ikke hva dette dreide seg om. Rundt 1925 da de var i Paris, jobbet Joyce med det som skulle bli Finnegans Wake og ønsket å legge inn henvisninger til skandinavisk språk og litteratur. Han fikk hjelp av ialt fem norsklærere. Den første var Olaf Bull som fikk plass i verket som «Olaph the Oxman». Joyce ønsket å lese en del norske verker på originalspråket, så som P.A. Munchs Norrøne Gude og Heltesagn. Videre skrev han inn Sigrid Undset, Hamsun, Bjørnstjerne Bjørnson, Gunnar Heiberg, Fridtjof Nansen og Jonas Lie. Det er uvisst hvordan Joyce og Olaf Bull kom i kontakt, men begge var kunder i bokhandelen Shakespeare & Co. Det var ordspill og pussige assosiasjoner på tvers av språkene Joyce var ute etter, og han resiterte «Elle melle deg fortelle» for redaktøren i Alle Kvinners Blad og satte Ibsen høyere enn Shakespeare.
Løypetympani
Løypetympani er en sykdom hos sau.
Forekomst
Hos lam som har stått lenge inne uten tilgang på grovfôr, gjerne til det er 3-4 uker gamle. Eldre lam kan også angripes.
James Joyce
Livsløp
Ved sin død var han på grunn av en øyelidelse nesten blind.
Løypetympani
Forekomst
Forekommer også blant kyr og andre drøvtyggere som ikke har tilgang til, eller av andre grunner spiser feil for, f.eks. for mye ung rødkløver
Symptom
Blodfattige lam med dårlig tilvekst. Oppblåst mage, helst på høyre side. Økt puls og temperatur, diaré. Lammet stryker med hvis ikke sykdommen oppdages i tide.
James Joyce
Livsløp
Finnegans Wake gjelder som et av de mest kompliserte litterære verk i det tyvende århundre.
Samuel Beckett var en periode Joyces assistent og var i sitt tidlige forfatterskap sterkt påvirket av Joyce.
Løypetympani
Årsak
Lammene har ikke fått utviklet mage-tarmsystemet godt nok fordi det ikke har hatt tilgang på godt nok fôr. De vil likevel prøve å få i seg det de kan finne, som ikke alltid er av beste kvalitet og kan være blandet med møkk. En gassopphopning i løpen oppstår da på grunn av unormal bakterieflora.
Trommesyke i mediene
Slakteriet Fatland i Oslo fikk i januar 2007 sterk kritikk fra Mattilsynet. Lam og sauer som var tatt inn til slakting ble i ett tilfelle oppbevart i flere dager, bare foret med kraftfôr. Det første av flere lam døde etter bare fire dager uten tilgang på høy.
Breakdown (film)
Breakdown er en amerikansk filmthriller fra 1997 med Kurt Russell, J.T. Walsh og Kathleen Quinlan i hovedrollene. Regi og story er ved Jonathan Mostow. Filmen handler om et ektepar på flyttefot fra USAs østkyst til vestkysten og som møter en gjeng skruppelløse kidnappere og mordere på en øde landevei.
Filmen ble relativt godt mottatt av de amerikanske anmelderne og har oppnådd 78% på Rotten Tomatoes og 73% på Metacritic. Den kjente amerikanske anmelderen Roger Ebert gav den tre av fire stjerner og beskrev den som en film som stort sett leverer. Den ble en moderat publikumssuksess i USA, hvor den innbrakte $50 millioner.
Kathleen Quinlan vant en Blockbuster Entertainment Award for sin rolleinnsats. Filmen ble nominert til to Saturn Award, i kategoriene «beste filmthriller» og «beste mannlig birolle» (J.T. Walsh).
Handling
Jeff Taylor (Kurt Russel) og hans kone Amy (Kathleen Quinlan) er på flyttefot til California. De kjører gjennom ødemarken i sin splitter nye bil. De to blir nesten involvert i en trafikkulykke da Jeff et øyeblikk ser bort fra veien og nesten kjører rett i siden på en annen bil, bilens sjåfør er ikke blid. Etter en liten konfrontasjon med den andre sjåføren på en bensinstasjon kommer de seg videre, men opplever like etter et uforståelig motorhavari. Like etter treffer de en hyggelig trailer-sjåfør (J.T. Walsh) som tilbyr skyss. Amy sitter på og skal ringe etter en kranbil noen mil unna fra et spisested som heter Belle's Diner, mens Jeff blir igjen for å passe på bilen. Det kommer imidlertid ingen kranbil, og da Jeff omsider får start på bilen igjen har verken noen sett eller hørt fra konen hans på det avtalte møtestedet. Derfra begynner en intenst kamp for å finne ut hva som har skjedd med kona. Han haver i en marerittlignende situasjon der han blir dratt inn i et utpressningsforsøk med kona som agn.
Om filmen
Filmen ble innspilt i California, Utah og Nevada.
I Norge
Dagbladets anmelder gav den terningkast tre og mente den fungerte bra så lenge den lå på thrillerplanet, men at den gradvis dreide for mye over på actionplanet. VGs anmelder gav den terningkast to og brukte ord som «spekulativ liten drittfilm» i omtalen.
DVDarkivets anmelder uttrykte stor begeistrig for filmen under en vurdering i 2002 og gav den 8 av 10 oppnåelige. Anmelderen mente at historien fremstår som enkel, men at den fortelles på en «utrolig spennende måte». Han gav også ros til Kurt Russells skuespillerinnsats som han beskrev som «utrolig god». Anmelderen konkluderte på følgende måte: «Dette er en virkelig spennende thriller, og anbefales for alle som måtte føle for å bite litt negler».
Ljungaverk
Ljungaverk er et tettsted i Ånge kommune i Västernorrlands län i landskapet Medelpad i Sverige. I 2010 hadde tettstedet 885 innbyggere.
The First Casualty
The First Casualty er en roman skrevet av den britiske forfatteren Ben Elton. Boken er et historisk drama, satt til første verdenskrig, spesifikt det tredje slaget om Ieper.
Handling
Douglas Kingsley, en britisk etterforsker fra Scotland Yard, blir satt i fengsel for landsforræderi etter at han har uttrykt motstand mot krigen. Omtrent samtidig som dommen faller blir en kjent dikter og offiser tatt livet av, og Secret Service bestemmer seg for å forfalske Kingsleys død, og sende ham til Frankrike for å etterforske mordet. Kingsley opplever at mistenkte og beviser forsvinner i gjørma rundt ham, og kampens hete fra det tredje slaget i Ieper suser rundt ørene hans.
Fränsta
Fränsta er et tettsted i Ånge kommune i Västernorrlands län i landskapet Medelpad i Sverige. I 2010 hadde tettstedet 1 256 innbyggere.
Hungry Horse-demningen
Hungry Horse-demningen  er en demning med et vannkraftverk (pumpekraftverk) like ovenfor Columbia Falls i Flathead River, en sideelv til Clark Fork River. Anlegget ligger i Flathead County, delstaten Montana i USA.
Stødle kirke
Stødle kirke (Stødle kyrkje) er en langkirke fra 1160 i Etne kommune i Vestland fylke.
Kirken er Erling Skakkes tidligere huskapell mens han residerte på Stødle 1115-79.
Adkomst til stedet, som er et velkjent turistmål, er via Fv35 og E134.
Landheim
Landheim er et nedlagt landhandleri og et vegkryss (Landheimkrysset) i Vestre Toten, ca. 5 kilometer øst for Raufoss. Landheim ligger der fylkesvei 2362 krysser fylkesvei 2370. Butikken ble starta ca. 1912 av Ole M. Kvaksrud, på tomt utskilt fra garden Markestad. Drifta opphørte på 1970-tallet. I de gamle butikklokalene er det i dag leiligheter.
Ministerresident
Ministerresident er i diplomatiet en stasjonssjef av lavere rang. I 1818 ble ministerresidenter av Kongressen i Aachen innpasset i en egen, tredje diplomatisk rangklasse på et trinn under minister, men over chargé d'affaires. Tittelen gikk ut av bruk og den er ikke tatt med i Wien-konvensjonen om diplomatisk samkvem av 1961.
Referanser
Ministerresident
Edirne (provins)
Edirne er en av Tyrkias 81 provinser. Provinsens areal er 6 276 km². Administrasjonssenteret ligger i byen Edirne.
Provinsen ligger nordvest i den europeiske delen av Tyrkia og grenser til provinsene Kırklareli og Tekirdağ og i vest grenser den til Hellas og i nord til Bulgaria.
Distrikter
Provinsen Edirne består av ni distrikter:
1772 Gagarin
1772 Gagarin er en hovedbelteasteroide. Den ble oppdaget 6. februar 1968 av Ljudmila Ivanovna Tsjernykh ved Krim-observatoriet i Nauchnij.
Ilmarë
Ilmarë er en figur fra J.R.R. Tolkiens litterære verden Midgard. Navnet hennes stammer muligens fra det alviske ordet for Stjernelys.
Hun var leder for blant maiaene og var ternen (tjenestepiken) til Varda, dronningen av valaene. Hun er bare nevnt litt i Valaquenta (en del av Silmarillion), hvor hun er omtalt som en av lederne for maiaene. I The Book of Lost Tales er det underforstått at hun var ment å være datter av Manwë og Varda, men at Tolkien har forandret dette i Silmarillion og de fleste leserne har akseptert at hun er skapt av Ilúvatar akkurat som valaene.
Ainur Majar
1994
1994 (MCMXCIV) i den gregorianske kalenderen var et år uten skuddag som begynte på en lørdag.
1773 Rumpelstilz
1773 Rumpelstilz er en hovedbelteasteroide. Den ble oppdaget 17. april 1968 av Paul Wild ved Observatorium Zimmerwald i Zimmerwald.
EM i curling 2006
EM i curling 2006 for herrer og kvinner var det 32. EM i curling som ble arrangert siden det første EM i 1975. Mesterskapet ble arrangert av European Curling Federation, og A-turneringen ble arrangert i arenaen St. Jakobshalle i Basel, Sveits i perioden 9. – 16. desember 2006. Samtidig spiltes B-EM i nabobyen Arlesheim.
Herrer
Mesterskapet hadde deltakelse av 30 lag. De ti beste lagene spilte en A-turnering, der lagene først spilte alle-mot-alle (round robin-kamper), det vil si ni kamper for hvert lag. De fire beste lagene etter round robin-kampene gikk videre til sluttspillet om medaljer, som ble spilt som et Page playoff. De resterende tyve lagene spilte B-EM om to opprykksplasser til A-gruppen.
Vertslandet Sveits med Andreas Schwaller som kaptein vant EM etter å ha slått Skottland 7-6 i finalen etter ekstraomganger. Det var Sveits' syvende EM-tittel gjennom tidene, men den første siden 1986. Bronsen gikk til Sverige, mens Tyskland måtte ta til takke med fjerdeplassen. De regjerende europamestrene fra Norge skuffet med en femteplass, etter seks seire og fem tap. På det norske laget spilte Thomas Ulsrud, Torger Nergård, Thomas Due, Jan Thoresen og Petter Moe.
De to dårligst plasserte lagene i A-EM, Irland og Wales, rykket ned i B-gruppen til neste EM, mens de to beste lagene fra B-EM, Tsjekkia og Italia, rykket opp i A-gruppen.
Kvinner
Mesterskapet hadde deltakelse av 22 lag. De ti beste lagene spilte en A-turnering, der lagene først spilte alle-mot-alle (round robin-kamper), det vil si ni kamper til hvert lag. De fire beste lagene etter round robin-kampene gikk videre til sluttspillet om medaljer, som ble avgjort som et Page playoff. De resterende tolv lagene spilte B-EM om to opprykksplasser til A-gruppen.
Russland med Ludmila Privivkova som kaptein vant EM etter å ha slått Italia 9-4 i finalen. Det var Russlands første EM-tittel (og også den første EM-medalje). Italia vant sølv for første gang siden 1982, mens bronsen gikk til vertslandet Sveits. De regjerende europamestrene fra Sverige skuffet med en sjetteplass.
Danmark var representert afv et lag fra Tårnby CC med skip Angelina Jensen i spissen. Det danske laget endte på 7.-plass og kvalifiserte seg dermed til det neste VM i Japan.
Det norske laget bestod av Dordi Nordby, Marianne Rørvik, Charlotte Hovring, Camilla Holth og Kristin Skaslien. De endte opp med 2 seire og 7 tap. Seierne kom mot hhv. Tsjekkia (6-5) og Nederland (9-3).
De syv beste lagene kvalifiserte seg direkte til VM i 2007, mens Tsjekkia som nr. 8 måtte ut i kvalifiseringskamper (bedst af tre) om den siste europeiske VM-plassen mod vinNderen av B-EM, Østerrike. Tsjekkia vant med 2-0 i kamper etter seire på 8-5 og 10-9.
De to dårligst plasserte lagene i A-EM, Norge og Nederland, rykket ned i B-gruppen til EM i 2007, mens de to beste lagene fra B-EM, Østerrike og Finland, rykket opp i A-gruppen.
Gjelle
Gjeller er et pusteorgan (for noen arter også fødeopptaksorgan) hos fisk og andre vannlevende organismer. De har to hovedoppgaver; gassutveksling og væskebalanseregulering. Gassutvekslingen består i å tilføre blodet oksygen fra vann og skille ut karbondioksid. Væskebalanseregulering består i å ta opp og skille ut salt for å sørge for at kroppens saltinnhold er forsvarlig.
Hos brusk- og beinfisker (gnathostomer) sitter det respiratoriske vevet på gjellebuer foran svelget. Bruskfisker tar inn vann både via munnhulen og gjelleåpningene (såkalte dorsale spirakler). Vannet presses over gjellebuene på to måter. Enten gjennom at muskler i munnhulen komprimerer volumet, eller at fiskene svømmer med åpen munn og lar vanntrykket drive den respiratoriske vannstrømmen. Beinfisker har et gjellelokk (operculum) som sammen med muskulaturen i munnhulen skaper trykkforandringer gjennom at vann suges inn i munnhulen og presses ut over gjellebuene.
NM i ishockey 1955
NM i ishockey 1955 var det 16. norgesmesterskapet i ishockey.
Gamlebyen vant sitt fjerde norgesmesterskap.
Monica Yunus
Monica Yunus (født 1979 i Chittagong) er en Bangladeshisk-russisk-amerikansk sopran (opera), som for tiden jobber i New York. Hun er datter til Nobels fredsprisvinneren i 2006, Muhammad Yunus og en russisk mor.
Kerr-demningen
Kerr-demningen  er en demning med et vannkraftverk (pumpekraftverk) nedenfor enfor Columbia Falls i Flathead River, en sideelv til Clark Fork River. Anlegget ligger i Flathead County, delstaten Montana i USA.
Kraftverket har en installert produksjonskapasitet på 208 MW, fordelt på tre turbiner. Det stod ferdig i 1939. Demningen er 848 m lang og 164 m høy, og regulerer og hever med 3,0 meter den ellers naturlige Flatheadsjøen (Flathead Lake) – som er hele 510 km² stor. Innsjøen er delstatens største.
Kalahariørkenen
Kalahariørkenen er et stort ørkenområde i de sørlige deler av Afrika. Den dekker et område på ca. 900 000 km², og omfatter store deler (ca. 70 %) av Botswana og deler av Zimbabwe, Namibia og Sør-Afrika. Ørkenen ligger relativt høyt, nærmere bestemt 800–1100 moh.
Isparta (provins)
Provinsen ligger sørvest i Tyrkia og grenser til provinsene Antalya, Burdur, Afyonkarahisar og Konya.
Distrikter
Provinsen Isparta består av tretten distrikter:
Den rette for Tor
Den rette for Tor er en norsk reality-TV-serie med Tor Milde som gikk på TV3 i 2007. Her skulle Milde (kjent som dommer i Idol) velge ut en potensielle samlivspartner, blant 12 damer. Med seg i utvelgesesprosessen hadde han tre av sine beste venner: Kåre Magnus Bergh, Tone-Lise Skagefoss og Aslaug Tveiten Ally. I luksuriøse og ekstravagante omgivelser skulle de tre gjøre sitt ytterste for å bli best mulig kjent med damene. Gjennom forskjellige tester og oppgaver skulle vennepanelet avklare beilernes virkelige personlighet. Ut i fra dette, og egne vurderinger skulle så Tor ta det avgjørende valget. Han stemte ut en dame i hver episode helt til det bare var to igjen. Belønningen var en romantisk ferie for to. Tor valgte til slutt Britt Sande (født 1967), men de slo opp etter kort tid. Programmet gikk på onsdager.
Premieren ble sett av 159 000.
Garm
Garm (norrønt: Garmr) var i den norrøne mytologien en fryktelig hund som tilhørte dødsgudinnen Hel. Den var diger og blodig om både brystet og kjeften. Den voktet inngangen til dødsriket Hel.
Odin kastet gudinnen Hel i Nivlheim og ga henne makt til å styre over de ni verdener, og ta seg av de som døde av sykdom og alder.
Garm har også sin rolle i Ragnarok; han skal gjø høyt utenfor Gnipahelleren. Ty (Tyr) skal sloss mot Garm, og de skal drepe hverandre.